# Uradni list C 16A/17.

| | ISSN 1977-1045 |
| --- | --- |
| Uradni list
  Evropske unije | C 16A |
| | |
| Slovenska izdaja | Informacije in objave | Letnik 6617. januar 2023 |

ISSN 1977-1045

Uradni list

Evropske unije

C 16A

Slovenska izdaja

Informacije in objave

Letnik 6617. januar 2023

---

| Vsebina | Stran |
| --- | --- |
| | V   Objave |
| | UPRAVNI POSTOPKI |
| | Evropska komisija |
| 2023/C 16 A/01 | Skupno podjetje za čisti vodik – Objava prostega delovnega mesta izvršne direktorice / izvršnega direktorja (začasni uslužbenec / začasna uslužbenka – razred AD 14) – COM/2023/20089 | 1 |

Vsebina

Stran

V   Objave

UPRAVNI POSTOPKI

Evropska komisija

2023/C 16 A/01

Skupno podjetje za čisti vodik – Objava prostega delovnega mesta izvršne direktorice / izvršnega direktorja (začasni uslužbenec / začasna uslužbenka – razred AD 14) – COM/2023/20089

1

---

| SL | |
| --- | --- |

SL

---

V Objave

UPRAVNI POSTOPKI

Evropska komisija

| 17.1.2023 | SL | Uradni list Evropske unije | CA 16/1 |
| --- | --- | --- | --- |

17.1.2023

SL

Uradni list Evropske unije

CA 16/1

---

Skupno podjetje za čisti vodik

Objava prostega delovnega mesta izvršne direktorice / izvršnega direktorja

(začasni uslužbenec / začasna uslužbenka – razred AD 14)

COM/2023/20089

(2023/C 16 A/01)

Predstavitev delodajalca

Skupno podjetje za čisti vodik je bilo ustanovljeno z Uredbo Sveta (EU) 2021/2085 (1) in je naslednik Skupnega podjetja za gorivne celice in vodik 2.

Skupno podjetje za čisti vodik (v nadaljnjem besedilu: skupno podjetje) je javno-zasebno partnerstvo, ki podpira raziskovalne in inovacijske dejavnosti na področju čistega vodika v Evropi. Njegov cilj je okrepiti in povezati znanstveno zmogljivost EU, da se pospešita razvoj in izboljšanje naprednih uporab čistega vodika, ter hkrati okrepiti konkurenčnost vrednostne verige čistega vodika v Uniji. Trije člani skupnega podjetja so Evropska komisija v imenu Unije, industrijsko združenje, ki ga zastopa organizacija Hydrogen Europe AISBL, in raziskovalno združenje, ki ga zastopa organizacija Hydrogen Europe Research AISBL.

EU bo skupno podjetje podprla z 1 milijardo EUR za obdobje 2021–2027, ta sredstva pa bo dopolnil vsaj enakovreden znesek zasebnih naložb (zasebnih članov partnerstva), tako da bo skupni proračun znašal več kot 2 milijardi EUR.

Raziskovalne in inovacijske dejavnosti skupnega podjetja v veliki meri usmerjata strategija EU za vodik (2) in s tem povezani razvoj politik, vključno z akcijskim načrtom REPowerEU (3), pri čemer dejavnosti prispevajo k izvajanju navedene strategije. Glavni poudarek skupnega podjetja je na proizvodnji obnovljivega vodika ter na prenosu, distribuciji in shranjevanju vodika, skupaj z izbranimi tehnologijami gorivnih celic za končno uporabo v prometu, stavbah in industriji.

Skupno podjetje za čisti vodik ima 25 zaposlenih, vključno z izvršnim direktorjem oziroma direktorico.

Delovno mesto

Razpisano je delovno mesto izvršne direktorice oziroma direktorja skupnega podjetja, ki ima glavno vodstveno odgovornost za tekoče upravljanje skupnega podjetja v skladu z odločitvami upravnega odbora ter skupno podjetje tudi pravno zastopa in odgovarja njegovemu upravnemu odboru. Vodi in usmerja dejavnosti skupnega podjetja, skrbi za motiviranost zaposlenih ter spodbuja pozitivno in zdravo delovno okolje.

Izvršni direktor oziroma direktorica med drugim:

| 1. | izvršuje proračun skupnega podjetja in skrbi za dobro finančno poslovodenje, vključno z uspešnim in učinkovitim sistemom notranje kontrole; |
| --- | --- |

1.

| 2. | skrbi za trajnostno in učinkovito upravljanje skupnega podjetja; |
| --- | --- |

2.

| 3. | pripravi program dela skupnega podjetja in poskrbi za njegovo izvedbo; |
| --- | --- |

3.

| 4. | pripravi proračunske in poročevalne dokumente skupnega podjetja (letni proračun, kadrovski načrt, letno poročilo o dejavnostih) ter odgovarja zanje; |
| --- | --- |

4.

| 5. | vzpostavi formalno in redno sodelovanje z evropskimi partnerstvi, opredeljenimi v strateškem načrtu skupnega podjetja za raziskave in inovacije (SRIA); |
| --- | --- |

5.

| 6. | izvaja komunikacijsko politiko skupnega podjetja; |
| --- | --- |

6.

| 7. | upravnemu odboru priskrbi vse dokumente, ki jih ta zahteva, ter deluje kot sekretariat odbora; |
| --- | --- |

7.

| 8. | poskrbi, da posvetovalni organi skupnega podjetja prejmejo pravočasne in popolne informacije; |
| --- | --- |

8.

| 9. | nosi splošno odgovornost za osebje skupnega podjetja. |
| --- | --- |

9.

Podrobnejši opis nalog je na voljo v členih 19 in 83 Uredbe (EU) 2021/2085.

Profil kandidata/kandidatke (merila za izbor)

Kandidati in kandidatke bi morali imeti:

vodstvene spretnosti

| — | sposobnost organiziranja, vodenja in nadziranja dejavnosti, proračuna in osebja skupnega podjetja za doseganje njegovih ciljev, |
| --- | --- |

—

sposobnost organiziranja, vodenja in nadziranja dejavnosti, proračuna in osebja skupnega podjetja za doseganje njegovih ciljev,

| — | sposobnost vodenja in motiviranja večdisciplinarne ekipe zaposlenih v evropskem večkulturnem in večjezičnem okolju ter sposobnost skrbeti za njihovo dobro počutje, |
| --- | --- |

—

sposobnost vodenja in motiviranja večdisciplinarne ekipe zaposlenih v evropskem večkulturnem in večjezičnem okolju ter sposobnost skrbeti za njihovo dobro počutje,

| — | sposobnost odločanja in doseganja rezultatov v mejah določenega proračuna in v dogovorjenih rokih, |
| --- | --- |

—

sposobnost odločanja in doseganja rezultatov v mejah določenega proračuna in v dogovorjenih rokih,

| — | sposobnost upravljanja znatnih finančnih sredstev, proračunskega načrtovanja in notranje kontrole, |
| --- | --- |

—

sposobnost upravljanja znatnih finančnih sredstev, proračunskega načrtovanja in notranje kontrole,

strokovne spretnosti

| — | razumevanje prehoda na čisto energijo in energetske politike EU, |
| --- | --- |

—

razumevanje prehoda na čisto energijo in energetske politike EU,

| — | razumevanje industrije EU ter njenih izzivov pri prehodu na čisto energijo, |
| --- | --- |

—

razumevanje industrije EU ter njenih izzivov pri prehodu na čisto energijo,

| — | razumevanje raziskovalnih in inovacijskih politik EU, |
| --- | --- |

—

razumevanje raziskovalnih in inovacijskih politik EU,

| — | razumevanje strukture odločanja in oblikovanja politik EU, |
| --- | --- |

—

razumevanje strukture odločanja in oblikovanja politik EU,

osebnostne lastnosti

| — | dobre diplomatske spretnosti, vključno s sposobnostjo oblikovanja kompromisov, |
| --- | --- |

—

dobre diplomatske spretnosti, vključno s sposobnostjo oblikovanja kompromisov,

| — | visoka raven etike: integriteta, lojalnost, pravičnost, preglednost ravnanja, |
| --- | --- |

—

visoka raven etike: integriteta, lojalnost, pravičnost, preglednost ravnanja,

| — | sposobnost tekočega in učinkovitega komuniciranja ter vzpostavljanja dobrih delovnih odnosov s službami Evropske komisije, drugimi evropskimi partnerstvi in različnimi zunanjimi deležniki, zlasti na področju raziskav in inovacij. |
| --- | --- |

—

sposobnost tekočega in učinkovitega komuniciranja ter vzpostavljanja dobrih delovnih odnosov s službami Evropske komisije, drugimi evropskimi partnerstvi in različnimi zunanjimi deležniki, zlasti na področju raziskav in inovacij.

Pogoji za prijavo

V fazi izbora bodo upoštevani tisti kandidati in kandidatke, ki bodo do roka za prijavo izpolnjevali naslednje formalne pogoje:

| — | državljanstvo: imeti morajo državljanstvo države članice Evropske unije, |
| --- | --- |

—

državljanstvo: imeti morajo državljanstvo države članice Evropske unije,

| — | visokošolska izobrazba ali diploma: imeti morajo:






  — | bodisi raven izobrazbe, ki ustreza zaključenemu in z diplomo potrjenemu visokošolskemu študiju, če ta običajno traja štiri leta ali več, |
| --- | --- | --- |

—

visokošolska izobrazba ali diploma: imeti morajo:

—

bodisi raven izobrazbe, ki ustreza zaključenemu in z diplomo potrjenemu visokošolskemu študiju, če ta običajno traja štiri leta ali več,

| — | bodisi raven izobrazbe, ki ustreza zaključenemu in z diplomo potrjenemu visokošolskemu študiju, ter ustrezne vsaj enoletne delovne izkušnje, če visokošolski študij običajno traja vsaj tri leta (te enoletne delovne izkušnje se ne štejejo v delovne izkušnje po pridobitvi diplome, ki se zahtevajo v nadaljevanju), |
| --- | --- |

—

bodisi raven izobrazbe, ki ustreza zaključenemu in z diplomo potrjenemu visokošolskemu študiju, ter ustrezne vsaj enoletne delovne izkušnje, če visokošolski študij običajno traja vsaj tri leta (te enoletne delovne izkušnje se ne štejejo v delovne izkušnje po pridobitvi diplome, ki se zahtevajo v nadaljevanju),

| — | delovne izkušnje: imeti morajo vsaj 15 let delovnih izkušenj po pridobitvi diplome (4), in sicer na ravni, za katero so usposobljeni po zgoraj navedeni izobrazbi, od tega vsaj pet let na področju, relevantnem za dejavnosti skupnega podjetja, |
| --- | --- |

—

delovne izkušnje: imeti morajo vsaj 15 let delovnih izkušenj po pridobitvi diplome (4), in sicer na ravni, za katero so usposobljeni po zgoraj navedeni izobrazbi, od tega vsaj pet let na področju, relevantnem za dejavnosti skupnega podjetja,

| — | vodstvene izkušnje: vsaj pet let delovnih izkušenj po pridobitvi diplome mora biti pridobljenih na visokem vodstvenem položaju (5) na področju, relevantnem za to delovno mesto, |
| --- | --- |

—

vodstvene izkušnje: vsaj pet let delovnih izkušenj po pridobitvi diplome mora biti pridobljenih na visokem vodstvenem položaju (5) na področju, relevantnem za to delovno mesto,

| — | jeziki: temeljito morajo obvladati enega od uradnih jezikov Evropske unije (6) in zadovoljivo še enega od njih. Izbirne komisije bodo med razgovori preverile, ali kandidati in kandidatke izpolnjujejo zahtevo po zadovoljivem znanju drugega uradnega jezika EU. To pomeni, da lahko razgovor (del razgovora) poteka v tem drugem jeziku, |
| --- | --- |

—

jeziki: temeljito morajo obvladati enega od uradnih jezikov Evropske unije (6) in zadovoljivo še enega od njih. Izbirne komisije bodo med razgovori preverile, ali kandidati in kandidatke izpolnjujejo zahtevo po zadovoljivem znanju drugega uradnega jezika EU. To pomeni, da lahko razgovor (del razgovora) poteka v tem drugem jeziku,

| — | starostna omejitev: starost kandidatk in kandidatov na dan roka za prijavo mora omogočati, da lahko opravijo celotni štiriletni mandat, preden dosežejo upokojitveno starost. Začasni uslužbenci in uslužbenke Evropske unije upokojitveno starost dosežejo zadnji dan meseca, v katerem dopolnijo starost 66 let (glej člen 47 Pogojev za zaposlitev drugih uslužbencev Evropske unije (7)). |
| --- | --- |

—

starostna omejitev: starost kandidatk in kandidatov na dan roka za prijavo mora omogočati, da lahko opravijo celotni štiriletni mandat, preden dosežejo upokojitveno starost. Začasni uslužbenci in uslužbenke Evropske unije upokojitveno starost dosežejo zadnji dan meseca, v katerem dopolnijo starost 66 let (glej člen 47 Pogojev za zaposlitev drugih uslužbencev Evropske unije (7)).

Izbor in imenovanje

Izvršno direktorico oziroma direktorja bo imenoval upravni odbor skupnega podjetja na podlagi ožjega seznama Evropske komisije.

Za oblikovanje tega ožjega seznama Evropska komisija organizira izbirni postopek v skladu s svojimi postopki za izbor in zaposlitev (glej dokument o politiki glede visokih uradnikov – Compilation Document on Senior Officials Policy (8)).

V tem izbirnem postopku bo Evropska komisija ustanovila predizbirno komisijo, ki bo v skladu z Uredbo (EU) 2021/2085 vključevala predstavnike, ki jih imenuje vsaka vrsta članov skupnega podjetja razen Unije (9), in enega opazovalca, ki ga imenuje upravni odbor. Ta predizbirna komisija bo preučila vse prijave, prvič preverila izpolnjevanje pogojev za prijavo in opredelila kandidate oziroma kandidatke, katerih profil najbolj ustreza navedenim merilom za izbor in ki se lahko povabijo na razgovor s predizbirno komisijo.

Iz opravljenih razgovorov bo predizbirna komisija povzela ugotovitve in predlagala seznam kandidatk oziroma kandidatov, s katerimi bo lahko Posvetovalni odbor Evropske komisije za imenovanja (v nadaljnjem besedilu: Posvetovalni odbor za imenovanja) opravil dodatne razgovore. Ta odbor bo ob upoštevanju ugotovitev predizbirne komisije izbral kandidate oziroma kandidatke, ki se povabijo na razgovor.

Za kandidate oziroma kandidatke, povabljene na razgovor s Posvetovalnim odborom za imenovanja, bo potekalo celodnevno preverjanje vodstvenih sposobnosti v ocenjevalnem centru, ki ga vodijo zunanji kadrovski svetovalci. Posvetovalni odbor za imenovanja bo ob upoštevanju rezultatov razgovora in poročila ocenjevalnega centra sestavil ožji seznam kandidatk oziroma kandidatov, ki so po njegovem mnenju primerne/primerni za opravljanje funkcije izvršne direktorice oziroma direktorja skupnega podjetja.

S kandidati oziroma kandidatkami z ožjega seznama Posvetovalnega odbora za imenovanja bodo opravili razgovor člani oziroma članice Evropske komisije, ki so pristojni za generalni direktorat, odgovoren za odnose s tem skupnim podjetjem (10).

Po teh razgovorih bo Evropska komisija sprejela ožji seznam najprimernejših kandidatk oziroma kandidatov ter ga poslala upravnemu odboru skupnega podjetja. Ta se lahko odloči z njimi opraviti razgovore, preden s tega ožjega seznama imenuje izvršno direktorico oziroma direktorja. Uvrstitev na ta ožji seznam še ne zagotavlja imenovanja.

Od kandidatk in kandidatov se lahko poleg navedenega zahteva, da se udeležijo dodatnih razgovorov in/ali testov. Od njih se lahko tudi zahteva, da podajo izjavo pred ustreznimi odbori Evropskega parlamenta.

Enake možnosti, raznolikost in vključenost

Skupno podjetje za čisti vodik izvaja politiko enakih možnosti in nediskriminacije v skladu s členom 1d kadrovskih predpisov (11) ter spodbuja prijave, ki bi lahko prispevale k večji raznolikosti, enakosti spolov in splošnemu geografskemu ravnotežju. V Uredbi Sveta (EU) 2021/2085 je izrecno določeno, da se v postopku spoštuje načelo uravnotežene zastopanosti spolov. Še posebej se spodbuja prijava kandidatk.

Skupno podjetje se zaveda, da je zdravo usklajevanje poklicnega in zasebnega življenja za mnoge pomemben motivacijski dejavnik ter da se v sodobnem delovnem okolju vse bolj pričakujejo prožne ureditve dela. Ponuja različne ugodnosti, med drugim zelo dober sveženj zakonsko določenih prožnih ureditev dela in storitev, kot sta varstvo po pouku in jasli. Skupno podjetje je kot delodajalec zavezano preprečevanju vsakršne diskriminacije. Dejavno spodbuja prijavo vseh usposobljenih kandidatk in kandidatov z različnimi ozadji, najrazličnejšimi sposobnostmi in s kar najširšega geografskega območja držav članic EU.

Invalidnim osebam se lahko zagotovi pomoč med postopkom zaposlitve. Za več informacij pošljite elektronsko sporočilo na naslov HR-BXL-OTHER-AGENTS-RTD@ec.europa.eu.

Pogoji zaposlitve

Plača in pogoji zaposlitve so določeni v Pogojih za zaposlitev drugih uslužbencev Evropske unije.

Izbranega kandidata ali kandidatko bo upravni odbor imenoval kot začasnega uslužbenca oziroma uslužbenko v razredu AD 14 ter glede na obseg delovnih izkušenj razvrstil v stopnjo 1 ali 2 navedenega razreda.

Izbrani kandidat ali kandidatka bo imenovan/imenovana za začetni štiriletni mandat z možnostjo podaljšanja za največ tri leta v skladu z uredbo o ustanovitvi skupnega podjetja.

Po Pogojih za zaposlitev drugih uslužbencev Evropske unije mora vse novozaposleno osebje uspešno opraviti devetmesečno poskusno dobo.

Kraj zaposlitve je Bruselj, Belgija.

Delovno mesto je na voljo od 16. maja 2023.

Pomembne informacije za kandidate in kandidatke

Kandidate in kandidatke opozarjamo, da je delo izbirnih komisij zaupno. Kandidatkam in kandidatom je prepovedano vzpostaviti neposreden ali posreden stik s člani izbirnih komisij in prav tako je prepovedano, da to stori kdo drug v njihovem imenu. Vsa vprašanja je treba nasloviti na sekretariat ustrezne komisije.

Varstvo osebnih podatkov

Evropska komisija bo zagotovila, da se osebni podatki kandidatk in kandidatov obdelujejo v skladu z Uredbo (EU) 2018/1725 Evropskega parlamenta in Sveta (12). To velja zlasti za zaupnost in varnost takih podatkov.

Neodvisnost in izjava o interesih

Od izvršne direktorice oziroma direktorja se pred prevzemom dolžnosti zahteva izjava o neodvisnem delovanju v javnem interesu ter o kakršnih koli interesih, ki bi lahko vplivali na njeno oziroma njegovo neodvisnost.

Prijavni postopek

Pred oddajo prijave morajo kandidati in kandidatke skrbno preveriti, ali izpolnjujejo vse pogoje za prijavo (glej Pogoji za prijavo), zlasti glede zahtevane izobrazbe, delovnih izkušenj na visokem položaju in znanja jezikov. Kandidati in kandidatke, ki ne bodo izpolnjevali katerega koli od navedenih pogojev za prijavo, bodo samodejno izločeni iz izbirnega postopka.

Kandidati in kandidatke se morajo prijaviti prek interneta na spodnjem spletišču in slediti navodilom za posamezne stopnje postopka:

https://ec.europa.eu/dgs/human-resources/seniormanagementvacancies/.

Za prijavo je potreben veljaven elektronski naslov, ki bo uporabljen za potrditev prijave in za obveščanje na različnih stopnjah izbirnega postopka. Kandidate in kandidatke zato prosimo, da Evropski komisiji sporočijo morebitne spremembe elektronskega naslova.

Za popolno prijavo morajo kandidati in kandidatke naložiti življenjepis v obliki PDF, po možnosti v obliki življenjepisa Europass (13), in prek spleta izpolniti motivacijsko pismo (največ 8 000 znakov). Življenjepis in motivacijsko pismo lahko predložijo v katerem koli uradnem jeziku Evropske unije.

V interesu kandidatk in kandidatov je, da poskrbijo za pravilno, popolno in verodostojno prijavo.

Po zaključku spletne prijave bodo prejeli elektronsko sporočilo s potrditvijo, da je bila njihova prijava zabeležena. Če kandidat oziroma kandidatka ne prejme elektronskega sporočila s potrditvijo, prijava ni bila uspešna.

Poteka prijave ni mogoče spremljati po spletu. O stanju prijave bo kandidate in kandidatke neposredno obveščala Evropska komisija.

Prijave, oddane po elektronski pošti, se ne bodo upoštevale. Za več informacij in/ali pomoč pri tehničnih težavah se kandidati in kandidatke lahko po elektronski pošti obrnejo na: HR-MANAGEMENT-ONLINE@ec.europa.eu.

Za pravočasno izpolnitev spletne prijave so odgovorni kandidati in kandidatke. Priporočamo, da s prijavo ne čakajo do zadnjih dni, saj lahko preobremenjenost internetnih povezav ali napaka pri internetni povezavi povzroči prekinitev postopka spletne prijave pred njenim dokončanjem, zaradi česar je treba celotni postopek ponoviti. Po izteku roka za prijavo ne bo več mogoče vnašati podatkov. Prijave, oddane po roku, se ne bodo upoštevale.

Rok za prijavo

Rok za prijavo je 14. februar 2023 do 12. ure (opoldne) po srednjeevropskem času; po tem prijave ne bodo več mogoče.

---

(1)  Uredba Sveta (EU) 2021/2085 z dne 19. novembra 2021 o ustanovitvi skupnih podjetij v okviru Obzorja Evropa ter o razveljavitvi uredb (ES) št. 219/2007, (EU) št. 557/2014, (EU) št. 558/2014, (EU) št. 559/2014, (EU) št. 560/2014, (EU) št. 561/2014 in (EU) št. 642/2014 (UL L 427, 30.11.2021, str. 17).

(2)  Sporočilo Komisije Evropskemu parlamentu, Svetu, Evropskemu ekonomsko-socialnemu odboru in Odboru regij Strategija za vodik za podnebno nevtralno Evropo; COM(2020) 301 final; https://eur-lex.europa.eu/legal-content/SL/TXT/?uri=CELEX%3A52020DC0301.

(3)  Sporočilo Komisije Evropskemu parlamentu, Svetu, Evropskemu ekonomsko-socialnemu odboru in Odboru regij Načrt REPowerEU; COM(2022) 230 final; https://eur-lex.europa.eu/legal-content/SL/TXT/?uri=COM%3A2022%3A230%3AFIN.

(4)  Delovne izkušnje se upoštevajo samo za dejansko delovno razmerje, ki je opredeljeno kot resnično, plačano delo zaposlene osebe (ne glede na vrsto pogodbe) ali osebe, ki opravlja storitve. Delo s krajšim delovnim časom se izračuna sorazmerno na podlagi potrjenega odstotka opravljenih ur s polnim delovnim časom. Materinski dopust / starševski dopust / posvojiteljski dopust se upošteva, če se je uveljavljal v okviru pogodbe o zaposlitvi. Doktorski študij, tudi neplačan, je izenačen z delovnimi izkušnjami, če je bil uspešno zaključen, vendar se priznajo največ tri leta. Dano obdobje se lahko šteje samo enkrat.

(5)  Kandidati in kandidatke morajo v življenjepisu za vsa leta, v katerih so pridobili vodstvene izkušnje, navesti: (1) naziv in vlogo vodstvenih položajev, (2) število podrejenih na teh položajih, (3) obseg upravljanega proračuna, (4) število hierarhičnih ravni nad posameznim položajem in pod njim ter (5) število oseb s položajem na isti ravni.

(6)  https://eur-lex.europa.eu/legal-content/SL/TXT/?uri=CELEX:01958R0001-20130701

(7)  https://eur-lex.europa.eu/legal-content/SL/TXT/?uri=CELEX:01962R0031-20140701

(8)  https://ec.europa.eu/info/sites/info/files/compilation-of-the-senior-official-policy-at-the-european-commission_en.pdf (na voljo samo v angleščini).

(9)  Člani razen Unije pomenijo „vsako sodelujočo državo, zasebnega člana ali mednarodno organizacijo, ki je član/članica skupnega podjetja“.

(10)  Razen če zadevni član oziroma članica v skladu s sklepoma Komisije z dne 5. decembra 2007 (PV(2007) 1811) in 30. septembra 2020 (PV(2020) 2351) to nalogo prenese na drugega člana ali članico Evropske komisije.

(11)  https://eur-lex.europa.eu/legal-content/SL/TXT/?uri=CELEX:01962R0031-20140701

(12)  Uredba (EU) 2018/1725 Evropskega parlamenta in Sveta z dne 23. oktobra 2018 o varstvu posameznikov pri obdelavi osebnih podatkov v institucijah, organih, uradih in agencijah Unije in o prostem pretoku takih podatkov ter o razveljavitvi Uredbe (ES) št. 45/2001 in Sklepa št. 1247/2002/ES (UL L 295, 21.11.2018, str. 39).

(13)  Informacije o pripravi življenjepisa Europass so na voljo na: https://europa.eu/europass/en/create-europass-cv.

---